Diari Oficial de la Generalitat Valenciana


Sumari del DOGV 5879, del 27-10-2008 (2008/12940)

ORDE de 25 de setembre de 2008, de la Conselleria d'Educació, per la qual es disposa la reestructuració, la implantació i el cessament d'ensenyances en els instituts número 26 i número 27 de València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5879

Data del DOGV
:   27-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12447


Data del document
:   25-09-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * València
    * centre d'ensenyament
    * ensenyament secundari
    * ensenyament professional
    * ensenyament públic
    * títol d'estudis

ORDE de 25 de setembre de 2008, de la Conselleria d'Educació, per la qual es disposa la reestructuració, la implantació i el cessament d'ensenyances en els instituts número 26 i número 27 de València. [2008/12669]  
L'Institut d'Educació Secundària número 26 i l'Institut d'Educació Secundària número 27, situats en el recinte de l'antiga Casa de Misericòrdia de València, impartixen ensenyances d'Educació Secundària Obligatòria i de Batxillerat. El número 27 impartix, a més, diversos cicles de Formació Professional.  
Estudiades les previsions d'escolarització del districte, s'ha conclòs que és aconsellable reestructurar l'oferta educativa en la zona de tal manera que, per mitjà de les corresponents actuacions administratives, es concentren en un centre les ensenyances d'Educació Secundària Obligatòria i de Batxillerat i l'altre centre es destine a impartir exclusivament Formació Professional.  
Fent ús de les competències que m'atorga l'article 28 de la Llei 5/1983, de 30 de desembre, del Conssell, i a proposta de la Direcció General d'Ordenació i Centres Docents,  
ORDENE  
Primer  
Les ensenyances d'Educació Secundària Obligatòria i de Batxillerat, que s'impartien en l'Institut d'Educació Secundària número 27 de València, codi 40351184, es traslladen a l'Institut d'Educació Secundària número 26 de València, codi 22378881.  
Segon  
L'Institut d'Educació Secundària número 26 de València, codi 44673048, queda configurat amb 24 unitats d'Educació Secundària Obligatòria i 10 unitats de Batxillerat i una capacitat de 720 places escolars d'Educació Secundària Obligatòria i 350 places de Batxillerat.  
Tercer  
S'extingixen les ensenyances d'Educació Secundària Obligatòria i de Batxillerat en l'Institut d'Educació Secundària número 27 de València.  
En acabar el curs escolar 2007/2008, el centre deixarà d'impartir ensenyances d'Educació Secundària Obligatòria i de Batxillerat.  
A partir de l'inici del curs escolar 2008/2009, el centre impartirà únicament les ensenyances de Formació Professional que tenia autoritzades.  
Quart  
La Direcció General de Personal dictarà una resolució que fixe les plantilles dels centres a què es referix esta orde.  
Quint  
La Direcció Territorial d'Educació redistribuirà, si és el cas, els espais i l'equipament i material didàctic assignats a cada un dels centres.  
També efectuarà les oportunes propostes de noves adquisicions a la Direcció General d'Ordenació i Centres Docents.  
DISPOSICIONS ADDICIONALS  
Primera  
El que establix esta disposició s'inscriurà en el Registre de Centres Docents de la Comunitat Valenciana  
Segona  
Es garantix la continuïtat de l'alumnat que en el curs escolar 2007/2008 estava matriculat en l'Institut d'Educació Secundària número 27 cursant les ensenyances que se suprimixen per mitjà de la present disposició. Per a fer-ho, s'habilitaran les unitats necessàries, amb independència de la composició modular de l'Institut d'Educació Secundària número 26 que s'establix en el punt segon d'esta orde.  
Tercera  
L'alumnat i els expedients acadèmics corresponents es traslladaran al centre de destinació.  
DISPOSICIONS FINALS  
Primera  
S'autoritza els diferents òrgans directius d'esta conselleria perquè, en l'àmbit de les competències respectives, adopten les mesures necessàries per a aplicar el que disposa esta orde.  
Segona  
Esta orde es publicarà en el Diari Oficial de la Comunitat Valenciana i tindrà efecte al començament del curs escolar 2008/2009.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra esta orde, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 25 de setembre de 2008  
El conseller d'Educació,  
ALEJANDRO FONT DE MORA TURÓN